《秋暑炽甚忍饥偶作书季直弟以诗见嘲因次韵》
宋代·喻良能

老夏雨既少，穉秋云亦无。
枯池罢桔槔，蔫花委芙蕖。
不糁漫藜藿，不爨空樵苏。
苏州亦有言，家人笑著书。

作者简介：婺州义乌人，字叔奇，号香山。高宗绍兴二十七年进士。补广德尉。历迁工部郎中、太常寺丞。出知处州，寻以朝请大夫致仕。尝进《忠义传》二十卷，孝宗深加叹赏，即命颁行。为文精深典雅。有《香山集》、《家帚编》等。